Diari Oficial de la Generalitat Valenciana


Sumari del DOGV 4367, del 29-10-2002 (2002/11713)

Informació pública de l'alternativa tècnica del sector PP-21, Secanet 2.
------------------------------------------------------------------------

### Dades del document

Número de DOGV
:   4367

Data del DOGV
:   29-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11982


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'alternativa tècnica del sector PP-21, Secanet 2. [2002/Q11354]
  
Mitjançant este edicte, es fa públic que l'alcalde, en data 1 d'octubre de 2002, amb el número 2.249/2002, ha dictat la següent resolució que diu literalment:
  
«Vista la instància presentada per Antonio José Fernández Gómez, en representació de la mercantil May Promociones, SL, presentada amb el número de registre d'entrada 6447, mitjançant la qual s'adjunta una alternativa tècnica per al desenvolupament del sector PP-21, Secanet 2, del nou Pla General d'Ordenació Urbana d'este terme municipal.
  
Atés l'establit en l'article 45 i 46 de la Llei Reguladora de l'Activitat Urbanística, així com aquells de general aplicació, resolc:
  
1. Sotmetre a informació pública l'alternativa tècnica per al desenvolupament del sector de planejament PP-21, Secanet 2, del Pla General d'Ordenació Urbana del terme municipal de la Vila Joiosa, presentada per la mercantil May Promociones, SL, mitjançant la instància de 2 de juliol de 2002, registrada amb el número 6447.
  
2. Remeteu un avís previ a la publicació de l'anunci d'informació pública, amb el mateix contingut de l'edicte, als qui consten al Cadastre com a titulars de drets afectats per l'actuació proposta.
  
3. El tràmit d'informació pública serà de 20 dies hàbils que es computaran a partir de la publicació del corresponent anunci mitjançant un edicte en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana. Es podran presentar alternatives tècniques i al·legacions durant este període. Les proposicions juridicoeconòmiques es presentaran durant els cinc dies següents al venciment del termini anterior. Estos terminis es prorrogaran, per 20 dies addicionals, si durant els 10 primers d'informació pública alguna persona es comprometa a presentar una alternativa tècnica substancialment distinta a la inicial i presta caució d'això. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als qui, pel fet de desconéixer-la, presenten pliques prematurament.
  
4. Les alternatives tècniques es presentaran a la vista, amb la documentació expressada als apartats a) i b) de l'article 32 de la Llei Reguladora de l'Activitat Urbanística, acompanyada, si s'escau, de projectes complementaris. Les proposicions juridicoeconòmiques s'han de presentar en plica tancada amb la documentació dels apartats c) i d), del mateix article.
  
5. L'acte d'obertura de pliques es farà en la següent data hàbil a la conclusió del termini per a presentar-les, a les oficines de la Secretaria d'este ajuntament, al carrer Major, número 14.
  
6. Totes les actuacions podran ser objecte de consulta i al·legació per les persones interessades durant els 10 dies següents al d'obertura de pliques. Els competidors, durant este període, podran associar-se unint-ne les proposicions».
  
Contra la present resolució, no s'hi pot interposar cap recurs administratiu ni jurisdiccional, ja que constituïx un acte de tràmit que no decidix directament ni indirecta el fons de l'assumpte, no determina la impossibilitat de continuar el procediment i no produïxen indefensió o perjuí irreparable a drets i interessos legítims.
  
Cosa que faig pública a fi de donar compliment al requisit establit en l'article 46.3 de la Llei Reguladora de l'Activitat Urbanística